Billy Guy

Billy Guy (egentlig Frank Phillips jr.Nekrologen i Guardian oppgir hans egentlige navn til Frank Phillips jr. (etter faren), mens nettsida The Coasters – Members' Mini Bios opplyser at fornavnet var Delmar., født 20. juni 1936 i Itasca i Hill County i Texas, død 5. november 2002 i Clark County) i Nevada, var en USA-amerikansk rhythm and blues-sanger. Han er mest kjent som medlem av gruppa The Coasters, der han var hovedsanger på blant annet «Searchin'», «Little Egypt», «Run Red Run» og «Wait A Minute». 

Før Guy blei med i The Coasters i 1955, var han med i duoen Bip and Bop, som gav ut singelen «Ding Ding Dong»/«Du-Wada-Du» på Aladdin Records. 

Fra midten av 1960-tallet satsa Guy en del på en solokarriere, og det var derfor varierende i hvor stor grad han  deltok på platene og turneene til Coasters. Noen av soloinnspillingene er seinere kommet med på samleplater med The Coasters. Guy produserte også plater for andre, og han dreiv et mindre plateselskap (GuyJim Records) sammen med J.R. Bailey. 

Det har vært flere rettstvister om retten til Coasters-navnet, og Guy var i perioder engasjert i grupper med liknende navn (World Famous Coasters, Billy Guy's Coasters).

Som medlem av The Coasters er Guy innvotert i Rock and Roll Hall of Fame.Omtale Rock and Roll Hall of Fame; besøkt 9. januar 2016.

 Referanser 

 Kilder 
 Douglas Martin: «Billy Guy, Baritone in the Coasters, Dies at 66», nekrolog i New York Times 14. november 2002; besøkt 9. januar 2016.
 Richard Williams: Nekrolog i The Guardian 19. november 2002; besøkt 9. januar 2016. (Denne nekrologen oppgir dødsdatoen til 12. november, noe som ser ut til å være feil.)
 «Members' Mini Bios» på The Coasters Web Site; besøkt 9. januar 2016. 

 Eksterne lenker 




Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Hill County i Texas